b"\n_START_ARTICLE_\nSalvador Manzanares Fern\xc3\xa1ndez\n_START_SECTION_\nBiografia\n_START_PARAGRAPH_\nVa ingressar en l'ex\xc3\xa8rcit en 1805 i va ser fet presoner en la batalla de Tudela durant la Guerra del franc\xc3\xa8s i enviat a pres\xc3\xb3 a Fran\xc3\xa7a, on va con\xc3\xa8ixer Pedro G\xc3\xb3mez Labrador. Va aconseguir escapar i va tornar a Espanya, i fou nomenat tinent coronel, capit\xc3\xa0 de sapadors i professor de l'Acad\xc3\xa8mia d'Alcal\xc3\xa0 de Henares. Finalitzada la guerra, va ser jutjat pel Tribunal de la inquisici\xc3\xb3 per ma\xc3\xa7\xc3\xb3, per la qual cosa es va veure obligat a exiliar-se a Lille. Va tornar el febrer de 1820 amb Francisco Espoz e Ilundain quan es va proclamar el Trienni liberal._NEWLINE_Va formar part com a Ministre de la Governaci\xc3\xb3 dels darrers governs liberals, i fou tinent general de l'Ex\xc3\xa8rcit a Catalunya (1822-1823). Amb la tornada a l'absolutisme despr\xc3\xa9s de la intervenci\xc3\xb3 dels Cent Mil Fills de Sant Llu\xc3\xads en 1823, es va exiliar a Gibraltar. Va decidir donar suport al pronunciament de Jos\xc3\xa9 Mar\xc3\xada de Torrijos y Uriarte. Despr\xc3\xa9s de diversos intents fracassats contra La L\xc3\xadnea de la Concepci\xc3\xb3n i Algesires, va prendre Los Barrios el 21 de febrer de 1831 amb l'ajut de Tom\xc3\xa1s Ben\xc3\xadtez i Carles Vincent d'Agramunt. A la fi del mateix mes va desembarcar a Getares i va assetjar Algesires. Despr\xc3\xa9s va posar rumb a Estepona, on va ser tra\xc3\xaft, capturat i executat."